SEMINAR MASYARAKAT BERKOPERASI JANA EKONOMI : JALINAN KERJASAMA STRATEGIK ANTARA KOPERASI - PENGALAMAN ANGKASA Dibentangkan oleh Dato' Hj. Abdul Rahim Abu Bakar, Yang Dipertua ANGKASA 1. DEFINISI JALINAN STRATEGIK Jalinan Kerjasama Strategik atau Jalinan Strategik adalah sebarang jenis hubungan kerjasama yang dijalinkan untuk sesuatu tujuan baik yang ditentukan (strategic reasons). Jalinan Strategik merangkumi kerjasama penyelidikan dan pembangunan, usahasama (joint venture), perjanjian pengeluaran (cross-manufacturing), perjanjian pengedaran (cross- distribution) dan pasaran bersama. Jalinan Strategik boleh bersifat jangka panjang dan terbuka (open ended) atau jangka pendek. 2. KEPENTINGAN JALINAN STRATEGIK Jalinan Strategik merupakan pilihan kepada organisasi untuk mengekalkan daya tahan dan persaingan di dalam pasaran. Tujuannya pelbagai - mengurangkan kos, berkongsi risiko, mempelajari pasaran baru atau kaedah baru, menambah atau meningkatkan kapasiti, mengatur strategi masa hadapan, membangunkan teknologi baru atau mempertahankan organisasi. Kepada koperasi, soalan asas yang perlu ditanya sebelum melaksanakan Jalinan Strategik ialah samada ia berhasrat menembusi pasaran baru, kekal dalam pasaran sediada atau mengembangkan kepelbagaian produk? Satu kajian di kalangan koperasi pertanian di daerah barat Perancis menunjukkan Jalinan Strategik membentuk corak pembangunan koperasi pertanian di negara itu. Penilaian ke atas portfolio Jalinan Strategik di kalangan 20 koperasi terbesar di sana menunjukkan bagaimana Jalinan Strategik menyumbang secara berlainan kepada strategi pembangunan koperasi : 2.1 Kepada sesetengah koperasi, Jalinan Strategik adalah amalan merebut peluang (opportunistic practice) dan hanya menjadi kaedah sampingan di dalam strategi mereka. Perjanjian adalah strategi tahap 2 yang hanya merupakan penyelesaian sementara (adhoc) kepada sesuatu masalah. Ia biasanya dilakukan oleh koperasi yang berusaha mengekalkan kawalan ke atas potensi pembangunan mereka. Apabila mereka melaksanakan Jalinan Strategik, koperasi tersebut biasanya mengelak dari menjalinkan hubungan dua hala yang seimbang. Dengan menjuruskan tumpuan kepada tindakan saling melengkapi sumber (complimentarity of resources), mereka memaksa rakan kongsi ke arah hubungan asimetri (yang berlandaskan kepada kedudukan ekonomi masing- masing). 2.2 Ada koperasi yang mengamalkan Jalinan strategik dengan tujuan memberi tumpuan kepada aktiviti tradisi bagi mengekalkan saiz yang kritikal. Komposisi portfolio menunjukkan kecenderungan untuk berkumpulan (clustering) dan berkesatuan (solidarity) di antara koperasi-koperasi yang berjuang untuk kesinambungan (survival). Pendekatan ini bergantung kepada perkongsian setempat (proximity) di mana koperasi di dalam kawasan yang sama bergabung. Penumpuannya ialah kepada fungsi menegak (up- stream) sebagai langkah awal ke arah kerjasama yang lebih rapat dan menyeluruh. Jalinan strategik ini sebenarnya merupakan tahap peralihan (transitional) sebelum penggabungan (merger). 1
2.3 Kepada sesetengah koperasi lain, Jalinan Strategik pada prinsipnya adalah satu gerakan untuk memperkukuhkan satu jaringan aktiviti. Mereka berhasrat untuk mencapai faedah skala besar (critical mass) dan mengurangkan kos, biasanya dalam bentuk usahasama melibatkan satu aktiviti sahaja. 2.4 Kepelbagaian sisian atau selari (lateral diverstification) merupakan satu lagi kaedah Jalinan Strategik yang biasanya dibangunkan di kalangan koperasi asas dengan syarikat- syarikat (investor-owned company). Tujuannya ialah untuk menyatukan kegiatan utama sambil mencari peluang sinergi berasaskan perkongsian. 2.5 Ada juga koperasi yang berbeza dari segi aktiviti, geografi dan rakan niaga mengamalkan prinsip perkongsian berasaskan kontrak pembangunan yang ditentukan lebih awal. 3. CIRI-CIRI JALINAN STRATEGIK KOPERASI Empat ciri berikut perlu diteliti oleh koperasi sebelum melaksanakan Jalinan Strategik : 3.1 Perpaduan (Solidarity) Penegasan cita-cita rakan niaga untuk mencari jalan penjimatan, mengekalkan daya tahan atau daya saing dengan penggemblengan sumber bersama. Kepentingan anggota dan masyarakat diutamakan melalui tindakan yang terancang dan berperingkat-peringkat. 3.2 Dekat / Hampir (Proximity) Jalinan Strategik sesama koperasi atau di antara koperasi dengan syarikat di dalam satu kawasan atau daerah. 3.3 Kesamaan (Parity) Jalinan Strategik menekankan hubungan sama rata di antara rakan niaga; salah satu prinsip utama dalam koperasi. Isu kepimpinan bagaimanapun perlu diberi perhatian ekoran tiada pihak yang lebih berkuasa dari yang lain. 3.4 Pertentangan (Polarity) Pengwujudan jaringan dengan tujuan mengambil peluang daripada pasaran luas (critical mass). Ia menyediakan jalan bagi menguruskan aktiviti yang pelbagai. Adakalanya aktiviti- aktiviti diserahkan (outsource) kepada subsidiari koperasi yang dimiliki bersama. 4. PENGALAMAN ANGKASA Jalinan Strategik diberi penekanan istimewa semasa era MeCD khususnya menerusi program pemadanan perniagaan, francais dan vendor, kerjasama dengan koperasi-koperasi luar negara seperti Iran, Brunei, Jepun dan lain-lain. Ada yang berjaya dan ada yang sebaliknya. ANGKASA sendiri adalah satu Jalinan Strategik di mana koperasi-koperasi dalam negara bergabung bagi memelihara kepentingan masing-masing di bawah satu badan puncak. Biro Perkhidmatan ANGKASA (BPA) yang mula beroperasi pada 1977 merupakan suatu bukti di mana melalui jalinan kerjasama, di antara kerajaan, majikan, syarikat / bank dan ANGKASA gerakan koperasi berupaya menawarkan dan menguruskan bayaran balik pinjaman berjumlah RM7 bilion setahun. Program pembangunan koperasi sekolah dilaksanakan dengan penggabungan usaha Kementerian Pelajaran dan SKM. Di dalam bidang keusahawanan, Jalinan Strategik diwujudkan dengan pakar-pakar dalam bidang teknologi dan penyelidikan (seperti MARDI, SIRIM dan lain-lain) serta syarikat pengeluar/pemberi perkhidmatan seperti Sepang Maju Sdn. Bhd., Smart Stream Resources Sdn. Bhd., HPA Industries Sdn. Bhd. Pusat 2
Pungutan Zakat negeri-negeri, Etiqa Takaful, Orion Cash Management, Persatuan Pengasuh Berdaftar dan lain-lain). Hubungan dua hala luar negara sudah dimeterai dengan Republik Islam Iran dan Negara Brunei Darussalam. Dua projek terbaru ingin dikongsi dengan koperasi seperti berikut : 4.1 Projek BUSANA Terbaru ANGKASA sudah melancarkan program pembekalan pakaian dan peralatan sekolah menerusi koperasi sekolah atau ringkasnya BUSANA (Bekalan Uniform Sekolah ANGKASA). Tujuan program ini : Membolehkan para pelajar mendapat bekalan pakaian dan peralatan persekolahan mereka pada harga yang lebih murah berbanding pasaran. Memberi pendedahan kepada pelajar dari sudut pendidikan dan latihan perniagaan. Meningkatkan ekonomi koperasi sekolah. Konsep BUSANA : Belian pukal dengan rundingan harga terendah dari pembekal / pengeluar. Tanpa simpanan stok. Asas tunai dengan jaminan bayaran oleh ANGKASA. Kerjasama 'koperasi-koperasi' dan 'koperasi-swasta' di dalam aktiviti pengeluaran, pengedaran dan pemasaran. Satu jenama (Edar Utama) dengan jaminan kualiti. Perkongsian keuntungan di antara koperasi pengedar (koperasi dewasa) dan koperasi sekolah. ANGKASA sebagai pemudah cara sahaja. Karnival setempat. Potensi : Perangkaan menunjukkan terdapat 1,663,451 orang pelajar sekolah menengah yang menganggotai 1803 buah koperasi sekolah yang menjadi ahli ANGKASA. Bagi empat negeri yang akan memulakan projek ini potensi pasaran adalah seperti berikut : Negeri Bil. Koperasi Sekolah Bilangan Pelajar Melaka 74 75,601 Negeri Sembilan 105 104,747 Pahang 152 98,613 Selangor 208 230,257 JUMLAH 539 509,218 Dalam jangka masa panjang koperasi-keperasi yang berkemampuan boleh mengambil alih kerja-kerja pengeluaran/pembuatan lain-lain), pengedaran dan pemasaran. (jahitan dan 3
Andaian Mengenai 13 Barangan : Bagi mengekalkan harga yang mampu menyaingi harga pasaran, sekurang-kurangnya 50,000 pasang/helai dipesan bagi baju lelaki, seluar lelaki dan baju kurung (sepasang) dan 20,000 pasang/helai untuk pakaian/peralatan lain iaitu baju melayu, kasut, beg, baju T, seluar sukan, tudung, tali pinggang, songkok, stoking dan samping. ALIRAN KERJA PROJEK BUSANA 2009 Penentuan Barangan dan Pemilihan Pembekal
JK Bersama ANGKASA, Kem. Pelajaran SKM menentukan barangan yang akan dibekalkan. dan ANGKASA memilih pembekal melalui proses tender. 15 Julai - 22 Julai Taklimat Pengetua taklimat. Sekolah diberi Sampel barangan disampaikan kepada Pengetua / Koperasi Sekolah. 23 Julai - 14 Ogos Promosi & Tempahan oleh Pelajar Pelajar borang mengisi tempahan dan menyertakan bayaran 50%. 17 Ogos - 16 Oktober Pesanan kepada Pembekal ANGKASA mengumpulkan tempahan dari semua pelajar pesanan dan menghantar belian kepada pembekal. Pembekal barangan. menyediakan 17 Oktober - 25 Oktober Penghantaran Barangan kpd Pengedar Negeri Pembekal menghantar barangan ditempah kepada Pengedar Negeri (koperasi swasta). Pembekal dibayar 50% harga belian. 26 Oktober > Penghantaran Barangan ke Sekolah Pengedar barangan sekolah. Negeri kepada hantar koperasi ANGKASA bayar Pembekal 30%. Pengedaran Barangan kpd Pelajar Koperasi Sekolah edar barangan kepada pelajar. Pelajar bayar baki 50%. • ANGKASA bayar Pembekal baki 20%. 4
4.2 Cadangan Projek Pengeluaran Makanan Ternakan dan Ikan Projek ini dalam peringkat perundingan di antara ANGKASA dan MPOB serta Koperasi Shamelin Bhd. Lembaga Minyak Sawit Malaysia (MPOB) mempunyai sebuah kilang (asalnya untuk tujuan penyelidikan dan kajian) mengeluarkan makanan ternakan dan ikan di Keratong, Pahang. Kapasiti pengeluaran ialah 15 tan sejam bagi makanan ternakan dan 4 tan sejam bagi makanan ikan. Pengeluaran bulanan dianggarkan 3,600 tan dan 960 tan masing-masing. Potensi : Kajian awal telah dibuat berkaitan ikan air tawar di Jerantut, Temerloh dan Pekan melibatkan ikan patin dan siakap. Keperluan makanan ikan di sana ialah di antara 500 tan hingga 600 tan sebulan. Keperluan makanan ternakan lembu, burung puyuh, ayam dan lain-lain boleh ditentukan melalui kaji selidik. Cadangan : Konsep kerjasama diwujudkan berasaskan kemampuan dan kepakaran : MPOB - Menguruskan operasi kilang dan mengaplikasi hasil penyelidikan untuk tujuan meningkatkan kualiti dan kapasiti hasil pengeluaran. ANGKASA - Bertindak sebagai penyelaras di dalam memasarkan hasil pengeluaran kilang kepada koperasi-koperasi yang seterusnya memasarkan sendiri kepada anggota-anggotanya. Koperasi Pelabur * - Mengeluarkan modal untuk membeli bahan mentah dan membayar upah MPOB (* pada masa ini Koperasi Shamelin sudah menyatakan komitmen untuk menjadi pelabur utama). Andaian : Kejayaan konsep kerjasama ini berasaskan kepada andaian bahawa sumber bahan mentah dapat dikurangkan harganya kerana belian pukal, dengan itu makanan yang dikeluarkan dapat dijual pada harga lebih murah dari harga pasaran. 4.3 Cadangan Mewujudkan Pusat Penjualan Dan Pengedaran Produk Koperasi ANGKASA sudahpun meluluskan rancangan membeli premis di setiap negeri bagi dua tujuan: 1. Pejabat Jawatankuasa Perhubungan ANGKASA Negeri. 2. Pusat penjualan dan pengedaran produk koperasi. 5
Bagi tujuan 2, peluang dibuka kepada koperasi-koperasi ahli untuk menjual atau mempamerkan produk mereka. ANGKASA akan memainkan peranan memasarkan produk tersebut di pasaran tempatan dan seluruh negara melalui kaedah e-commerce dan lain-lain kaedah yang bersesuaian. Barangan keperluan anggota koperasi daripada syarikat luar juga boleh dijual/edar melalui pusat ini. Pada masa ini urusan rundingan sedang dijalankan dengan pihak BERNAS. Setakat ini 4 bangunan sudahpun dibeli di Kelantan, Pahang (2) dan Terengganu. 5. PENUTUP Pada umumnya dapat diperhatikan bahawa koperasi-koperasi menjalinkan Jalinan Strategik lebih kepada tujuan mengatasi masalah dan kekurangan, bukan menggembleng kekuatan. Seharusnya Jalinan Strategik digunakan sebagai alat untuk meluaskan pasaran atau menghasilkan teknologi baru. Gerakan Koperasi Malaysia diperhatikan mempunyai ciri asas yang agak unik. Sebahagian besar anggota koperasi tidak terlibat secara langsung di dalam kegiatan ekonomi yang dijalankan oleh koperasi. Anggota-anggota melabur untuk mendapatkan keuntungan semata-mata. Akhirnya beban mengurus dan memajukan koperasi dipertanggungjawabkan kepada Anggota Lembaga Koperasi dan kakitangan pengurusan sahaja. Agak susah membezakan koperasi jenis ini dengan syarikat biasa. Yang bezanya syarikat biasa dianggotai ahli yang faham dengan perniagaan yang dijalankan. Dalam koperasi sebegini kerana kurang faham, anggota-anggota akan membuat rumusan yang salah dan kadang- kadang mengeluarkan tuduhan melulu dan menggunakan bahasa yang tidak sesuai kepada ALK khususnya apabila koperasi mengalami kerugian atau masalah perniagaan tertentu. Ini berbeza dengan negara-negara yang maju gerakan koperasinya seperti India, Jepun, Korea mahupun Eropah di mana koperasi-koperasi memberi perkhidmatan yang secara langsung memajukan aktiviti ekonomi anggotanya, baik dalam bidang pertanian mahupun perusahaan yang lain. Ini merupakan koperasi tulen yang lebih dekat dengan definisi gerakan koperasi iaitu sebuah pertubuhan manusia di sesuatu daerah yang berautonomi di mana anggotanya bersatu secara sukarela demi mencapai kepentingan bersama dan aspirasi bersama di bidang ekonomi, sosial dan budaya, melalui suatu badan yang dimiliki bersama dan yang terkawal secara demokrasi. Asas ini perlu diubah jika kita benar-benar mahu melihat gerakan koperasi memberi manfaat kepada pembangunan sosio-ekonomi negara. Apa pun tujuan koperasi di dalam melaksanakan Jalinan Strategik, ia perlu ditimbangkan dengan menyeluruh. Sebelum sesuatu Jalinan Strategik dilaksanakan adalah penting untuk koperasi : 1. Mengkaji strategi pembangunan koperasi samada Jalinan Strategik langkah yang paling sesuai berdasarkan objektifnya dengan memberi tumpuan kepada isu pengeluaran, teknologi dan sumber manusia. 6
2. Menilai rakan kongsi dari segi kekuatan dan kelemahannya, proses penyesuaian stail pengurusan, memahami motif rakan kongsi menyertai Jalinan Strategik dan lain-lain. Kriteria pemilihan rakan kongsi hendaklah jelas. 3. Merundingkan kontrak Jalinan Strategik dengan memastikan kedua-dua pihak mempunyai objektif yang setimpal (realistic), di atas sumbangan dan ganjaran, perlindungan maklumat, klausa penamatan kontrak, penalti prestasi buruk dan tatacara pertikaian. 4. Memastikan operasi Jalinan Strategik lancar berasaskan komitmen Pengurusan Tinggi, organisasi, kumpulan guna kerja yang berkaliber dan berdedikasi, hubungan bajet dan sumber dengan keutamaan strategi, penilaian dan penghargaan pencapaian Jalinan Strategik. Jalinan Strategik dengan pihak swasta tidak harus menghakis nilai dan prinsip koperasi yang berteraskan kesejahteraan ekonomi, sosial dan budaya anggota. ANGKASA 16 Julai 2009 MyDocuments/jalinan strategik NKY/sfsa : 140709 NKY/hb :150709 7